***Fontos tudnivalók munkahelyi baleset bekövetkezése esetén***

Munkahelyi baleset esetén a munkáltatótól kártérítés járhat, ám vannak olyan buktatók, melyek lehetetlenné teszik az igényérvényesítést.  
  
Az alábbi tudnivalók és útmutató segíthet, hogy tisztában legyél a teendőiddel egy munkahelyi baleset bekövetkezése esetén!

**10+1 alapszabály  
munkabaleset esetén**

1. Ha megtörtént a munkahelyi baleset, a munkáltatónak a balesetet haladéktalanul ki kell vizsgálnia, munkahelyi baleseti jegyzőkönyvet kell felvennie, súlyos munkahelyi balesetet pedig azonnal be kell jelentenie a munkavédelmi hatósághoz is. **Tájékozódj a kivizsgálásról**!  
  
2. **Ragaszkodj a** munkahelyi baleseti **jegyzőkönyv felvételéhez**, és ügyelj arra, hogy a munkáltató téged is meghallgasson és az általad elmondottak bekerüljenek a baleset körülményeinek leírásába résznél.  
  
3. Ne engedd, hogy a munkáltató olyan dolgot írjon le, ami valójában nem történt meg, bármit is mond vagy ígér a munkáltató, miért lesz az úgy jobb! Minden esetben ügyelj arra, hogy **a valóság kerüljön rögzítésre**!  
  
4. **NE ÍRJ ALÁ** olyan dokumentumot, mely nem a valóságot tartalmazza! Emiatt hátrány nem érhet!  
  
5. Amennyiben orvoshoz szállítanak, **a vizsgáló orvosnak** feltétlenül **mond el**, **hogy a munkahelyeden történt** a baleset! Ha a munkáltató arra kér, hogy mást mondj, ezt akkor se tedd!

6. Ha a munkáltató nem akar felvenni munkahelyi baleseti jegyzőkönyvet, **fordulj** a **MUNKAVÉDELMI KÉPVISELŐHÖZ**, A **SZAKSZERVEZETHEZ**, végső esetben a területileg illetékes munkavédelmi hatóságnál tegyél bejelentést! Ez miatt hátrány nem érhet!  
  
7. Ha teheted és módodban áll, munkahelyi baleset esetén a baleset körülményeiről (helyszín, munkagép, stb.) **készíts** a telefonoddal egy-két **fotót**!  
  
**8. SEMMILYEN DOKUMENTUMOT NE ÍRJ ALÁ, AMIN AZ SZEREPEL, HOGY A BALESETÉRT TE VOLTÁL A HIBÁS! ERRE VÉGKÉPP SEMMI SZÜKSÉG!**  
  
9. Minden dokumentumot először **olvass** el!  
  
10. Mielőbb **kérj jogi tanácsot**! A legvalószínűbb, hogy számodra kártérítés jár. **Ne mondj le róla!**